Το φρούριο του Γυναικόκαστρου στο Κιλκίς: μελέτη – πρόταση αποκατάστασης και ανάδειξης
Creators: name: Τοκμακίδου, Αθηνά Δημητρίου
Publisher: name: Aristotle University of Thessaloniki
Year: 2012
Subjects: Γυναικόκαστρο
Κιλκίς
Φρούριο
Gynaikokastro
kilkis
Castle

description: Το αντικείμενο της μεταπτυχιακής εργασίας, ήτοι το φρούριο του Γυναικόκαστρου, αποτελεί ένα σημαντικότατο οχυρωματικό έργο του 14ου αι., η ίδρυση και λειτουργία του οποίου είναι απόλυτα συνυφασμένη με την πολιτική ιστορία του βυζαντινού κράτους και ιδιαίτερα της συμπρωτεύουσας του, Θεσσαλονίκης. Στόχος της εργασίας υπήρξε: α) η τεκμηριωμένη παρουσίαση της ιστορικής και αρχαιολογικής σημασίας του βυζαντινού φρουρίου, β) η αναλυτική παρουσίαση της υφιστάμενης κατάστασης διατήρησής του και εν γένει της παθολογίας του και γ) η υποβολή τεκμηριωμένων και συμβατών με τη φυσιογνωμία και το χαρακτήρα του μνημείου προτάσεων, που στόχο έχουν την προστασία, την αποκατάσταση, την ανάδειξη του, καθώς και τη βελτίωση της επισκεψιμότητάς του. Στο πλαίσιο αυτό και με γνώμονα την εμπεριστατωμένη παρουσίαση του φρουρίου μέσα από το πρίσμα της φιλοσοφίας της βυζαντινής οχυρωτικής τέχνης, επιδιώχθηκε αρχικά μία σύντομη ανασκόπηση της βυζαντινής καστροκτισίας, όπως αυτή εξελίχθηκε στον βορειοελλαδικό χώρο από τους παλαιοχριστιανικούς έως και τους υστεροβυζαντινούς χρόνους (324 μ. Χ.-1453 μ.Χ.). Εν συνεχεία, ακολούθησε η αναλυτική παρουσίαση του φρουρίου μέσα στο χρόνο και το χώρο που το δημιούργησε, έγινε τεκμηριωμένη παρουσίαση των παραγόντων εκείνων που καθιστούν επιτακτική τη διευρυμένη προστασία τόσο του ίδιου, όσο και του άμεσου και έμμεσου περιβάλλοντoς χώρου του και διατυπώθηκαν προτάσεις κήρυξης ζωνών προστασίας. Τέλος, ύστερα από παρουσίαση της παθολογίας του μνημείου, διατυπώθηκαν αναλυτικά οι προτεινόμενες επεμβάσεις σε αυτό.
description: The subject of the present thesis, that is the castle of Gynaikokastro, is an important fortification work of the 14th century, the establishment and operation of which is totally intertwined with the political history of the Byzantine Empire and especially that of its second largest city, Thessaloniki. The aim of the study was: a) the documented presentation of the historical and archaeological importance of the Byzantine castle, b) the thorough specification of its current conservation status and pathology and c) the submission of evidence-based and compatible with the character of monument proposals, aiming at the protection, restoration as well as the improvement of the accessibility. In this context and with reference to the detailed presentation of the fort through the philosophy of Byzantine art of fortress building, a brief review of the byzantine castle building as it evolved in northern Greece from early Christian to late Byzantine times (from the 324 AD until 1453 AD) was initially sought. Then followed the presentation of the castle in the time and place of its creation, a documented presentation of the factors that call for a broader protection of both the monument itself and its direct and indirect environment and the formulation of proposals for a declaration of protection zones. Finally, after the presentation of the pathology of the monument, the proposed interventions were analyzed in detail.